Държавен вестник, бр. 71, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  71
сенето или цената на контракти за физическа 
доставка на природен газ; 
д) да разпространяват невярна или под-
веждаща пазарна информация чрез средства 
за масово осведомяване, включително медии, 
интернет или по всякакъв друг начин.
Чл. 33. На членовете на пазара на БЕТП 
е забранено да: 
а) подават поръчки за покупка или продажба 
по едно и също време (или почти по едно и 
също време) за една и съща цена и количе-
ство (т.е. предварително договорени сделки);
б) влизат в договорки за продажба или 
покупка на контракти за физическа доставка 
на природен газ, когато не настъпва промяна 
в ползите за бенефициента или пазарния риск, 
или договорки, при които прехвърлянето на 
права или пазарен риск е само между страни, 
които действат съгласувано. 
Чл. 34. На членовете на пазара на БЕТП 
е забранено:
а) да гарантират цената на един или ня-
колко контракта за физическа доставка на 
природен газ на изкуствено ниво, освен ако 
лицето, което е сключило сделката и/или е 
подало поръчката или от чието име е склю-
чена сделката и/или е подадена поръчката, 
установи, че причините за това са основателни 
и че тази сделка и/или поръчка съответства 
на приетите пазарни практики; 
б) изкуствено да създават ниво на цени, 
което не съответства на пазарното търсене 
и предлагане. 
Чл. 35. (1) Членовете на пазара на БЕТП 
или техните борсови агенти, които притежават 
вътрешна информация във връзка със същест-
вуващи договори за доставка на природен газ, 
нямат право да: 
а) използват тази информация за придоби-
ване или разпореждане, пряко или непряко, 
за тяхна собствена сметка или за сметка 
на трето лице, с контракти за физическа 
доставка на природен газ, търгувани на 
пазара на БЕТП, към които се отнася тази 
информация; 
б) оповестяват тази информация на всяко 
трето лице, освен ако такова разкриване е 
направено в хода на нормалното упражняване 
на тяхната работа, професия или задължения; 
в) да насърчават или да принуждават друго 
лице, въз основа на вътрешна информация, 
да придобие или да се разпореди с контрак­
ти за физическа доставка на природен газ, 
търгувани на пазара на БЕТП, към които се 
отнася тази информация.
(2) Членовете на пазара на БЕТП подпо-
магат БЕТП АД в усилията за развитие и 
поддържане на прозрачен пазар на БЕТП.
(3) Членовете на пазара на БЕТП гаранти-
рат, че техните борсови агенти са достатъчно 
квалифицирани и че ще спазват Правилата и 
разпоредбите на пазара на БЕТП, включително 
този Кодекс за поведение.
(4) Разпоредбите на този раздел се прила-
гат за членовете на пазара на БЕТП и бор-
совите им агенти, които пряко или непряко 
изпълняват поръчките на своите клиенти на 
пазара на БЕТП. 
(5) Членовете на пазара на БЕТП са длъжни 
да се отнасят към своите клиенти с необ-
ходимия професионализъм и лоялност и да 
разрешават възникналите конфликти, имайки 
предвид и интересите на клиента. 
Чл. 36. (1) Всеки член на пазара на БЕТП 
е длъжен да предоставя услугите си във връз-
ка с търговията с необходимите експертни 
знания, грижа и добросъвестност в интерес 
на своите клиенти по всяко време, да се 
стреми да избягва конфликт на интересите 
и да запознае предварително клиентите си в 
какво се изразява конфликтът на интереси 
и при какви обстоятелства ще се стигне до 
конфликт на интереси. 
(2) Цялата информация, която членът на 
пазара на БЕТП предоставя на своите кли-
енти, трябва да бъде ясна, недвусмислена и 
непроменлива. 
(3) По принцип всяко подаване на посредни-
чески поръчки трябва да служи на интересите 
на клиента и трябва да има същия резултат, 
както ако Поръчката е била подадена на па-
зара на БЕТП директно от клиента.
Чл. 37. При изпълнение на посреднически 
поръчки членът на пазара на БЕТП трябва 
да гарантира, че поръчките на клиента се 
изпълняват на пазара на БЕТП незабавно, 
без да е налице приоритет към други посред-
нически поръчки или собствените интереси 
на членовете на пазара на БЕТП. Посредни-
ческите поръчки се изпълняват по реда на 
получаването им от члена на пазара на БЕТП 
или се препращат в съответствие с последо-
вателността, в която са получени. Интересите 
на всички участващи клиенти се запазват при 
комбиниране на посреднически поръчки, като 
не се допуска злоупотреба с информация във 
връзка с посреднически поръчки, които все 
още не са изпълнени.
Чл. 38. (1) Членовете на пазара на БЕТП и 
борсовите им агенти, които търгуват на пазара 
на БЕТП, са длъжни да спазват инструкциите 
и правилата на съответните надзорни орга-
ни, както и на БЕТП АД, и по-специално на 
Надзора на пазара на БЕТП.
(2) В случай че членовете на пазара на 
БЕТП и борсовите им агенти нарушават съ-
ществуващи разпоредби или не изпълняват 
инструкциите, достъпът им до системата за 
търговия може да бъде преустановен временно 
в съответствие с по-подробните разпоредби 
на Правилата на пазара на БЕТП или може 
да им бъде забранено да работят с поръчки 
на клиенти.